**Рабочая программа**

**По РОДНОМУ ЛИТЕРАТУРЕ 6 класс**

**МКОУ «Тасутинская ООШ им М.О.Асадулаева»**

**На 2021-2022 учебный год**

**VI классалъул ц1алдохъабазул лъаялдехун ва бажариядехун**

**ругел аслиял т1алабал**

**Ц1алдохъабазда лъазе кола:**

-лъазарурал асаразул ва гьезул авторазул ц1арал;

- лъазарурал адабиял терминал, багьадурасул ва т1абиг1аталъул сурат, гипербола,аллегория,кидагосеб эпитет;

-программаялда рек1ехъе лъазаризе рихьизарурал тестал.

**I**

**Ц1алдохъабазухъа бажаризе кола:**

**-** лъазарурал асаразда гъорлъа хасал льугьа-бахъинал рат1а рахъизе;

-лъазарулел асаразда жанир колла льугьа-бахъиназда гьоркьоб заманияб г1илла-мурадияб бухьен ч1езабизе;

- малъулеб асаралда жаниб дандекквеял, эпитетал, олицтворениял ратизе ва тектазда гьоркьоб гьезул бугеб к1варалъе баян кьезе;

-муг1алимасул т1адкъаялда рекъон, лъазабулеб асаралъул багьадурасул г1амал-хасият бицине.

**II**

-Минуталда жаниб 100-110 раг1и кколеб хехлъиялда лъазарурал текстал рит1ун, раг1ун ва чвахун ц1ализе;

-асаралдаса хасал льугьа –бахъинал рат1а рахъизе;

-лъазабулеб асаралда жанир колел льугьа-бахъиназда гьоркьоб заманияб ва г1илла-мурадияб бухьен ч1езабизе;

- лъазабулеб асаралъул тексталда жанир сипатиял раг1аби ратизе;

- лъазабулеб асаралъул багьадуразул ишазде балагьун, гьезул г1амал-хасияталъул бицине;

- художествиял, рич1ч1изе бигьаял г1елмиял текстал рит1ун, чвахун, раг1ун ц1ализе;

-художествиял асарал пасих1го ц1ализе;

-гьит1инаб асар, яги к1удиялъул кесек изложение х1исабалда бицинеги хъвазеги;

-зах1маталъул темаялда сочинениял хъвазе;

-хабарияб асаралъул, яги гьелъул цо бут1аялъул план г1уц1изе;

- асаралъул багьадураздехун ва лъугьа- бахъиназул лъугьараб бербалагьи загьир гьабун, жинцаго ц1аларал асаразе къимат кьезе.

**Ц1АЛУЛ КУРСАЛЪУЛ Г1УЦ1И**

**VI КЛАСС (34 саг1ат)**

**Асарал лъазаризе - 30Калам цебет1езабизе-2 Класстун къват1исеб ц1али бачине-2**

**1. XAЛКЪИЯБ КIАЛЗУЛ ГЬУНАР**

**Байбихьи( 1 саг1ат)**

Адабияталъ художествияб къаг1идаялда г1умру бихьизаби.

***«Къайицадахъал»* ( 1 саг1ат)**

РакI бащалъи, чехь бащалъи — гьудуллъиялъул кьучI. Хиянатчи, гьереси — гьудуллъиялъул тушман. ХIалтIуларев чиясул хIалихьалъиги, хиянатги, макруги камулареблъи царал мисалалдалъун бихьизаби. Халкъалъ чиясе къимат хIалтIухъ балагьун кьолеб букIин.

***«Ралъдал чу»* ( 1 саг1ат)**

Гьунар цIикIкIарасул цIар гьаби. ЛъикIаб чу бахIарчиясда гурони квегъизе кIунгутIи. ГьитIинав вацасул гьунарал. Ахиралде гьитIинав вац талихIавлъун вахъиналъе гIилла. ЖахIда-хIусуд какун бугеб куц. Миккиясалъул цIодорлъи. Ханасул хъантIи ва гьелъул хIасил. БaxIapчилъи гьабичIого, гIолохъанчи мурадалде щунгутIи. Маргьаялда кколел гIажаибал лъугьа-бахъинал.

**З. Х1ажиев. «МугIрузул ГIали» ( 1 саг1ат)**

Бугьтан лъей, мацIихъанлъи — инсанасул бищун квешаб гIамал. Загьруял борхьазда мацIихъаби релълъинариялъе гIилла. Лъадул яцIцIалъи, хIалимлъи, рухIгIан ГIали вокьулев вукIин бихьизабулел сипатиял рагIаби. КочIолъ гаргаралъул кIвар. ТалихIаб хъизан балагьалде тIамуразе кочIолъ кьун бугеб къимат.

**2. ХЪВАДАРУХЪАБАЗУЛ МАРГЬАБИ ВА КЪИСАБИ**

**Заирбег ГIалиханов. «Беццаб сапар» ( 1 саг1ат)**

Маргьаялъул багьадурзабазул гIамал-хасият. Гьезул калам. РакIбацIцIадаб гьудуллъиялъ хIилла-макруялда тIад бергьенлъи боси - маргьаялъул аслияб пикру.

**ГIумархIажи Шахтаманов. «Халкъалъул ццин» ( 2 саг1ат)**

ВатIаналъул хиянатчи —халкъалъул тушман. БоцIуда хъантIиялъ чи вачунеб бакI. МагIарул халкъалъул яхI-намусалъул байрахълъун ЗагIалги ГIазизги рихьизари. Чанхъи — рогьоялъул мугьру. Поэмаялъ- ул мацI. Хиянатчиясда «Чанхъи» — ян цIар теялъе гIилла. Хиянатчи халкъалъул тамихIалдаса ворчIунгутIи.

**Инхоса ГIалихIажияв. « Будун дамдаги», « Кицабиял алфазал**» бах1арчилъи,

дибирлъи, бегавуллъи, зулмулъи, х1арамалъи.**( 1 саг1ат)**

**3. XIX ГIАСРУЯЛЪУЛ АДАБИЯТ**

**Хъах1аб Мах1муд** .**«Рек1елъ иях1 бугев» ( 1 саг1ат)**

Чияр зах1мат кваналел макруял чаг1азул къасдал къват1ир ч1вазарун ругеб куц. Ц1ияб г1умру т1аде щолеб бук1ин бихьизабизе шаг1ирас х1алт1изарулел ругел сипатиял раг1аби. Коч1ол сатирикияб мац1. Эпитеталъул к1вар.

**Батирай. Бах1арчиясул х1акъалъулъ (1 саг1ат)**

ШагIирасул гIумруялъул ва коч1охъанлъиялъул х1акъалъулъ баян. Батирайил заманалъ ват1ан ц1униялъул бук1араб ц1арги к1варги. Нусгоясде данде ох1о живго вагъулев бах1арчиясул романтикияб сипат ва гьелъул к1вар. Батирайил коч1олаб гъварилъи, г1адатлъи ва къокълъи.

**Адабияталъул теория.** Метофаралъул х1акъалъулъ авалияб баян.

**Йирчи Гъазахъ. «Сибиралдаса кагъат», «Икъбал»( 1 саг1ат)**

ШагIирасул гIумруялъул ва гьесул заманаялъул хIакъалъулъ къ къаб баян.

**«Сибиралдаса кагъат».** ВатIанги тезабун, Сибиралде ритIарал дагъистаниязул кьогIаб гIумруялъул сурат цебечIезабун бугеб куц. Тус- нахъ къотIаразул рижараб ракьалъухъ урхъи.

Зулмуяб хIукуматалде дандечIеялъул бакънал кочIолъ загьирлъи

**«Икъбал».** Бечелъиялде балагьун, чиясул къадру борцунеб социа- лияб гIуцIиялде авторас гIунтIизабулеб гIайиб. БахIарчилъиялде, гьунаралде, гIакълу-лъаялде балагьичIого, гIарац цIикIкIарасул цIар гьабулеб букIиналдаса шагIирасул пашманлъи.

**Кьуркълиса Шаза. «Саву ккана каранда», «Къваридаб xIaраялъуб къараб гулла киниги». «КIанцIи хехаб мугIрул чан» ( 1 саг1ат)**

Шазал гIумруялъул хIакъалъулъ къокъаб баян.

Бечедав вукIиналъ жиндие щоларев васас, ячинилан гуккун, рехун тарай ясалъул кьогIаб къисмат, рокьул гIазаб, рухIияб бечелъи рагьизе кочIохъаналъул бугеб гьунар.

**4. XIX ГIАСРУЯЛЪУЛ АДАБИЯТ**

**ЦIадаса ХIамзат.«Шамил»,«Чоде»,«Пилги ЦIунцIраги», «Маймалакги цIулал устарги».**

**( 2 саг1ат)**

**«Шамил».** Халкъияв багьадурасде бугьтанал лъей, кьучI гьечIел чIорал, рагIи рехи — мекъаб иш бугин абураб шагIирасул пикру кочIолъ загьирлъи. Шамилил бахIарчияб тарихалъе къимат кьезе, гьелъул кIвар рагьизе ХIамзатица хIалтIизарурал сипатиял рагIаби.

**«Чоде».** Жиндирго хъахIаб чол хIакъалъулъ ХIамзатил кучIдул. КочIохъанасул махсара, чода бадир чIваял, ва гIайибал гьари. Гьел гьа- риялъе гIилла. МацIалъул пасихIлъи.

**«Пилги ЦIунцIраги».** Жиндирго къуваталде мугъчIвайги гьабун, чIухIи бихьизабураб Пилалъул мисалалдасан шагIирас гIадамасулъ рекъечIеб пахруяб чIухIи какулеб куц.

**«Маймалакги цIулал устарги».** Баснялъул аслияб магIна жин- дир гуреб иш тIаде босарав чи сурулеб куц бихьизаби. Маймалака- лъул гIамал бугел гIадамазда гвангъараб мисалалдалъун ХIамзатица речIчIулеб сатираялъул чIор. Кколареб ва жинда лъалареб иш гьабулев чиясул гIамал жиндаго багъи.

**Адабияталъул теория.**Баснялъул х1акъалъулъ баян.Аллегориялъул х1акъалъулъ.

**Заид ХIажиев.«ХIанчIикIкIал»,«Цакьуги Циги».( 2 саг1ат)**

**«ХIанчIикIкIал».** Эркенаб цадахъаб захIмат талихI-рохелалъул кьучI букIин xIop бахъарал хIанчIазулги хIалтIудаса нахъе кIанцIараб Гагулги мисалалда бихьизабун бугеб куц. ЦIодораб тIинчI хIанчIалъе ин ва цадахъ хIалтIиялдаса щвараб рохел. Гагул макрулъи. ХIанчIазул эр- кенаб захIматги Гагул пахрулъиги бихьизабизе шагIирас хIалтIизарурал сипатиял рагIаби.

ТIабигIаталъул сурат цебечIезабизе шагIирасул махщел.

**«Цакьуги Циги».** РекIелъ чаран букIин чилъиялъул аслияб шартI кколеблъи Цакьулги Цилги мисалалдалъун шагIирас загьир гьаби.Цилги Цакьулги хасият-гIамал рагьулел сипатиял рагIаби. Баснялъул насихIат.

Заид ХIажиев аваразул советияб поэзиялъе кьучI лъуразул цояв ва авар мацIалда тIоцересел драмаялъул асаразул автор. ГIумруялъул ва творчествоялъул хIакъалъулъ къокъаб баян.

**Адабияталъул теория.**Метофораялъул х1акъалъулъ бич1ч1и жеги гъварид гьаби.

**Ражаб Дин-МухIамаев. «Хиянатчи» ( 2 саг1ат)**

**« Хиянатчи».**ВатIаналде къо ккараб мехалъ, нахъе къан чIарав чиясул рогьояб гIумру ва гьелъул кколеб инжитаб ахир. ВатIаналъе хилиплъарав чияс жиндирго гIагарлъи, йокьарай яс учузго ричулеб куц. Хиянаталде МухIамадил нух. Хъвалис ХIамзат — жанисел тушбабазул цо тайпа. Багьадураздехун ва гьезул ишаздехун авторасул бугеб бербалагьи загьир гьарулел эпитетал, дандекквеял, метафорал ва гьезул кIвар.

**Адабияталъул теория.**Хабариял асаразул тайпаби. Хабар.Къиса.

**Расул ХIамзатов.«Россиялъул солдатал», «Къункъраби»( 2 саг1ат)**

**«Россиялъул солдатал».** Поэмаялъе кьочIое босараб хIакъикъат. Халкъазда гьоркьоб гьудуллъи. ГIадамазе ВатIаналъул хиралъи. Рагъ- ухъабазул бахIарчилъи, рухIияб бечелъи, тушманасдаса бергьун гуро- ни, къун чIезе кIунгутIи. ГIабдулманаповасул рухIияб бечелъи рагьизе шагIирас хIалтIизарурал сипатиял рагIаби. Гаргаралъул кIвар.

**«Къункъраби».** ВатIаналъул намус-яхI цIунун рагъарал, хIалтIарал бахIарзазе сайгъат гьабураб кечI. ГIадан хиралъиялъул тIадегIанаб асар загьир гьабун, авторасда ратарал сипатиял рагIаби.

**Адабияталъул теория.**Метафораялъул х1акъалъулъ бич1ч1и гъварид гьаби.

**Фазу ГIалиева. «Маг1арулав» ( 1 саг1ат)**

**ХIусен ХIажиев. «ГIалибегил къулгIа» ( 2 саг1ат)**

ГIалибегилги гьесул чIужу Айизалги гIаданлъи, рекIел сахаватлъи, адаб-хIурматгун инсан кIодо гьави. ГIадамазе жив хIажатав вукIиналдаса ГIалибегил чIухIи. Херав магIаруласул гIамал-хасият. Сверухъ бугеб тIабигIаталдехун гьесул бугеб рокьи ва тIалаб. ГIалибегица чанил цIцIе хвасар гьаби. Иццуда «ГIалибегил къулгIа» абураб цIар лъеялъе гIилла. Харбил пикруялъул гъварилъи.

**Мух1амад Г1абдух1алимов. « Госпиталъхул вас» ( 2 саг1ат)**

Х1амзатилги Сахратилги гьудуллъи ккей. Лъукъарал солдатаз Х1амзатил эбелалъул х1урмат гьаби. Дзгуевас васасе орден кьей. Капитан Симоновги Х1амзатги. Эбел фрогнталде иналъе г1илла. Орден бикъи. Эбелалъул кагъат бач1ин. Х1амзат фронталде лъугьи. Ват1аналъе хилиплъи –к1удияб такъсир—къисаялъул аслияб пикру.

**Адабияталъул теория.**Асаралъул г1уц1иялъул (композициялъул) х1акъалъулъ авалияб баян.Къисаялъул х1акъалъулъ баян гъварид гьаби.

**Багъатар. «Дихъ ралагьун чIа, мугIрул» ( 2 саг1ат)**

МагIарул хъизамалда ва школалда захIматалде рокьи базаби ва гьеб бечелъилъун рикIкIин. ГIадамазе, гIаммаб магIишаталъе пайда гьаби- ялдаса къисаялъул багьадуразул чIухIи ва рохел. Къисаялъул аслиял багьадуразул сипатал. ГIисиназдаги чIахIияздаги гьоркьоб гьудуллъи. Къисаялъул хIеренаб сипатияб мацI. Аслиял багьадураздехун авторасул бербалагьи загьир гьарулел сипатиял рагIаби.

**Адабияталъул теория.**Пейзажияб лирика.

**5. ДАГЪИСТАНАЛЪУЛ ХАЛКЪАЗУЛ АДАБИЯТАЛДАСА**

**Эффенди Капиев. «МагIарухъ чвахунцIад», «Разведчикал».( 1 саг1ат)**

**«МагIарухъ чвахунцIад».** МагIарул тIабигIаталъул берцинльи. Хабаралъ рекIее гьабулеб аваданаб асар. ГIагараб ракьалде авторасул бугеб рокьи бихьизабизе сипатиял рагIабазул кIвар.

**«Разведчикал».** Хъвадарухъанасул асаразулъ КIудияб ВатIанияб рагъул тема.

Рагъулаб тIадкъай тIубазе тушманасул тылалде арал разведчика- зул къвакIи, таваккал ва гъунки. Тушманасдаса рецIел босизе бугеб гIишкъу. ИсмагIиловасул сипат.

**«Сабаб».** Очеркалъе кьочIое босараб хIакъикъияб лъугьа-бахъин. Рагъда лъадарун рахъарал бахIарзал. Разведчиказул командир ХIажи Ибрагьимовасул сипат. Бергьенлъиялъул ицц — халкъазул гъункараб цолъи, ВатIаналде гъваридаб рокьи. Рагъда хвалдаса цIунулеб сабаб — цIодорлъи, бахIарчилъи, хIинкъи лъангутIи.

**МухIамад-Султан ЯхIяев. «Питна»,«ГIурул ханал».( 1 саг1ат)**

**«Питна».** Лъималазул гьудуллъи-вацлъи. Гьезда гьоркьоб питна бекьулев ягъзин. Гьудулзаби рагъизе тIами ва гьелъул хIасил. КIиялго рекъон, питнадулав вухи.

**«ГIурул ханал»** — гьалмагъзаби гуккун, цIар босизе къваригIарав цIалдохъанасул къухьаб гIамал. ХIарам кида-къадги тIатинчIого хутIунгутIи. Лъималазда гьоркьоб хIалихьалъи бегьунгутIи.

МацIалъул бечелъи. Диалектиял (бакIалъул) рагIаби. Басралъарал рагIаби. Сипат-сурат цебечIезабиялъул ва лъугьа-бахъиназул xIaкъалъулъ баян.

**Хашагиса Беццав Къурбан. «Мискинав Шахул яс». ( 1 саг1ат)**

**Календарно – тематическияб планирование**

**авар адабият 6 класс**

|  |  |  |  |  |
| --- | --- | --- | --- | --- |
| **№**  **п/п** | **Дарсил тема** | **Саг1атазул**  **къадар** | **Планалъулаб**  **къо–моц1** | **Х1ужжаялъулаб къо-моц1** |
| 1 | Авар адабият г1умру. | 1 | 01.09 | 01.09 |
| 2 | Къайицадахъал | 1 | 08.09 | 08.09 |
| 3 | Ралъдал чу. Маргьаялъул анализ | 1 | 15.09 | 22.09 |
| 4 | Муг1рузул Г1али. Анализ | 1 | 22.09 | 22.09 |
| 5 | Заирбег Г1алиханов.Беццаб сапар | 1 | 29.09 | 29.09 |
| 6 | Г1умарх1ажи Шахтаманов. Халкъалъулццин | 1 | 06.10 | 06.10 |
| 7 | Халкъалъулццин | 1 | 13.10 | 13.10 |
| 8 | Калам цебет1езаби. Маргьаургъи | 1 | 20.10 | 20.10 |
| 9 | Инхоса Г1алих1ажияв.Будун дамдаги. Кицабиялалфазал | 1 | 27.10 | 27.10 |
| 10 | Хъ. Мах1муд. Рек1елъ иях1бугев аск1овег1ан ц1ай | 1 |  |  |
| 11 | Батирай.Бах1арчиясул куч1дул. Метафора | 1 |  |  |
| 12 | Класстун къват1исеб ц1али | 1 |  |  |
| 13 | ЙирчиГъазахъ.Сибиралдакагъат.Икъбал | 1 |  |  |
| 14 | КъуркълисаЩазал г1умру вакъисмат. Щазал куч1дул | 1 |  |  |
| 15 | Ц1. Х1амзат. «Г1умру ваадабият х1аракат» « Шамил» | 1 |  |  |
| 16 | Пилги ц1унц1раги. Маймалакги ц1улал устарги. | 1 |  |  |
| 17 | Заид Х1ажиев. Х1анч1ик1к1ал. Анализ | 1 |  |  |
| 18 | Цакьугициги | 1 |  |  |
| 19 | Класстун къват1исеб ц1али | 1 |  |  |
| 20 | Р. Динмух1амаев. Хиянатчи | 1 |  |  |
| 21 | Хиянатчи. Анализ | 1 |  |  |
| 22 | Р.Х1амзатовасул творческиябнух. Россиялъулсолдатал | 1 |  |  |
| 23 | Калам цебет1езаби. Сочинение. Хасел | 1 |  |  |
| 24 | «Россиялъулсолдатал» « Къункъраби» | 1 |  |  |
| 25 | Х1. Х1ажиев. Г1алибегил къулг1а | 1 |  |  |
| 26 | Г1алибегил къулг1а | 1 |  |  |
| 27 | Фазу Г1алиева. «Маг1арулав» | 1 |  |  |
| 28 | М. Г1абдулх1алимов. Госпиталъул вас 1-2 бут1а | 1 |  |  |
| 29 | Госпиталъул вас 3-4 бут1а. Анализ | 1 |  |  |
| 30 | Багъатар. Дихъралагьун ч1а, муг1рул | 1 |  |  |
| 31 | Дихъралагьун ч1а, муг1рул.Анализ | 1 |  |  |
| 32 | Эфенди Капиев «Разведчикал» «Сабаб» «Маг1арухъ чвахун ц1ад» | 1 |  |  |
| 33 | Мух1амад-Султ1ан Ях1яев. «Питна» ХашагисаБецавКъурбан. МискинавШахул яс | 1 |  |  |
| 34 | Х1асил гьабиялъулдарс | 1 |  |  |

.